Dječji vrtić „Naša radost“ Pregrada

Stjepana Škreblina 1

49218 Pregrada

KLASA: 023-01/16-02/3

URBROJ: 2214-01-16-380-01

Pregrada, 14.03.2016.

Na temelju članka 52. Statuta Dječjeg vrtića „Naša radost“ Pregrada ravnateljica Vrtića, Gordana Krizmanić donosi

**PROCEDURU PRAĆENJA I NAPLATE**

**PRIHODA I PRIMITAKA**

**U DJEČJEM VRTIĆU „NAŠA RADOST“ PREGRADA**

Članak 1.

Ovim aktom utvrđuju se obveze pojedinih službi u Dječjem vrtiću „Naša radost“ Pregrada (u daljnjem tekstu: Vrtić) te propisuje procedura, odnosno način i rokovi praćenja i naplate prihoda i primitaka Vrtića.

Prihodi koje Vrtić naplaćuje su:

- vlastiti prihodi od prodaje starog papira

- prihodi posebnih namjena - sufinanciranje cijene usluge primarnog programa (participacija).

Članak 2.

Uzimajući u obzir vrijednost pružene usluge, trošak slanja opomena za neplaćanje te trošak postupka prisilne naplate (ovršni postupak), donosi se procedura o dinamici izvršavanja mjera naplate dospjelih, a nenaplaćenih potraživanja i to na slijedeći način:

|  |
| --- |
| * pisana opomena – po isteku zadnjeg dana u mjesecu nastanka valute
* pisana opomena pred pokretanje ovrhe i ispisa djeteta – 7 dana od dana određenog za naplatu dugovanja po opomeni
* pokretanje ovršnog postupka i ispisa djeteta za dugovanja koja nisu podmirena ni nakon roka navedenog u opomeni pred pokretanje ovršnog postupka

Za sve pisane mjere naplate zadužen je računovodstveni djelatnik, a pisane opomene moraju biti uručene na dokaziv način (uručiti osobno uz potpis ili preporučenom pošiljkom).Članak 3.Ovršni postupak pokreće se za dugovanja koja su veća od visine dvije mjesečne obveze po jednom dužniku, te za manja dugovanja koja nisu podmirena u roku 60 dana od roka valute.Članak 4.Ukoliko se utvrdi da su potraživanja nenaplativa primjenom navedenih mjera utvrđenih u članku 2. i 3. ove Procedure (u slučaju nemogućnosti naplate temeljem pravomoćnih odluka nadležnih tijela, zbog nastupanja zastare sukladno važećim zakonskim propisima, ukoliko potraživanja nemaju valjanu pravnu osnovu,u slučaju kada iznos potraživanja obzirom na troškove naplate nije isplativ ili drugim slučajevima propisanih zakonom) potraživanje se može djelomično ili u cijelosti otpisati sukladno prijedlogu ravnateljice i odluke Upravnog vijeća Vrtića. |
| Članak 5.Ova Procedura stupa na snagu danom donošenja i objavit će se na mrežnim stranicama Vrtića. Ravnateljica: Gordana Krizmanić |
|  |
|  |
|  |
|  |